
 ZAPISNIK
38. sjednice Vijeća Mjesnog odbora Poljanice,

održane 08. srpnja 2024.

u objektu mjesne  samouprave Poljanice, Dubrava 203,

s početkom u 19,00 sati

 NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i Filip Marinović.

Predsjedava: Vesna Kotarac, predsjednica Vijeća.
Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 38. sjednicu Vijeća Mjesnog odbora.


Vijeće jednoglasno prihvaća tekst zapisnika 37. sjednice Vijeća, održane dana 20. lipnja  2024.

Predsjednica predlaže dnevni red kao u pozivu uz  dopunu dnevnog reda i to: 
3.  Zahtjev za jednokratno korištenje prostora mjesne samouprave, Dubrava 203 

Julijana Barić
Na prijedlog predsjednice, Vijeće jednoglasno prihvaća dopunu i utvrđuje

D N E V N I    R E D:
1. Prijedlog za postavljanje spremnika za staklo – donošenje zaključka;
2. Prijedlog lokacija za orezivanje krošnji stabala na području Mjesnog odbora Poljanice – donošenje zaključka;
3. Zahtjev za jednokratno korištenje prostora mjesne samouprave, Dubrava 203 – Julijana Barić
4. Pitanja, prijedlozi i obavijesti.

Ad 1. Prijedlog za postavljanje spremnika za staklo
Na prijedlog stanovnice MO Poljanice gđe. Ane Petar, Vijeće Mjesnog odbora je razmotrilo mogućnost postavljanja spremnika za staklo obzirom da je prije nekog vremena spremnik uklonjen sa lokacije ulica Dubrava između brojeva 147 i 149 uz sami rub kolnika na pločniku.


Spremnik je uklonjen jer se nalazio na neadekvatnom mjestu, a obzirom da postoji potreba postavljanja spremnika za stanare ulice Dubrava, ulica I,II i III LAZ,

Vijeće jednoglasno donosi

ZAKLJUČAK
I/ Predlaže se postavljanje spremnika za staklo na križanju ulica II. Laz  i I. Laz.  (Na foto prikazu crvenom točkom je označena bivša lokacija spremnika, a crvenim trokutom je označen prijedlog nove lokacije).
II/ Ukoliko predložena lokacija nije prihvatljiva, Vijeće predlaže da djelatnici Podružnice Čistoća navedeni spremnik postave na odgovarajuću lokaciju, sukladno zadanim  pravilima o postavljanju spremnika na javnoj površini.

Ad 2. Prijedlog lokacija za orezivanje krošnji stabala na području Mjesnog odbora Poljanice 

Vijeću Mjesnog odbora Poljanice upućeni su zahtjevi građana da se izvrši orezivanje stabala na lokacijama gdje krošnje vise nisko iznad pločnika ili zaklanjanju javnu rasvjetu što zajedno predstavlja komunalni problem.

Obilaskom terena uočeno je nekoliko takvih lokacija, stoga

Vijeće jednoglasno donosi

ZAKLJUČAK
Predlaže se orezivanje krošnji stabala i uklanjanje posušenog stabla na sljedećim lokacijama:

1. Prve Poljanice kod k.br.1 – krošnja nisko iznad pločnika 
2. Križanje ulica Antolovečki put i Božjakovinska – drvored lipa na pločniku, krošnja nisko iznad pločnika  

3. Ulica Poljanički prilaz - drvored stabala tzv. koštela i jedna vrba od raskrižja ulica Dinjevački put i Novoselski odvojak II obostrano do ulica Čađavički put i Novoselski odvojak VI. Krošnje stabala su izrazito visoke i široke, zaklanjaju javnu rasvjetu i table s nazivima ulica, jedna grana na stablu je potrgana i visi, a neke od grana prilikom jačih vjetrova dotiču fasade kuća
4. Krošnja lipe na lokaciji Treće Poljanice br.1 
5. Posušeno stablo na lokaciji Prve Poljanice između k.br. 3 i kbr. 5 (zaostalo iza nevremena u srpnju 2023. godine)  

Foto dokumentacija nalazi se u prilogu zapisnika.
Ad. 3.  Zahtjev za jednokratno korištenje prostora mjesne samouprave, Dubrava 203
a) Julijana Barić
Vijeću Mjesnog odbora Poljanice upućeni su  zahtjevi za jednokratno korištenje prostora mjesne samouprave.
Vijeće je razmotrilo dobivene zahtjeve za jednokratno  korištenje prostora mjesne samouprave uz naknadu.

Vijeće jednoglasno donosi

ZAKLJUČAK

1.
 Odobrava se jednokratno korištenje prostora mjesne samouprave gospođi Julijani Barić   terminu 14. rujna 2024.  (subota) od 20,00 do 23,00 sata za proslavu rođendana.
Prostor iz točke 1. i 2.  ovog Zaključka korisnici će koristiti uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.
Ad 6. Pitanja, prijedlozi i obavijesti
Pod ovom točkom dnevnog reda vijećnici su raspravili informaciju da je dana 06.07. i 07.07.2024. godine na području Mjesnog odbora Poljanice, na lokaciji košarkaško igralište u Parku Zlate Bartl održan malonogonemtni turnir u organizaciji NK Čulinec – Veterani, a o kojem događanju Vijeće Mjesnog odbora nije bilo obaviješteno. Prema dobivenim informacijama radilo se o velikom broju ljudi, uključujući konzumiranje hrane i pića (alkoholnog i bezalkoholnog) uz razglas koji je puštao muziku. Kako se radi o skupu koji je organiziran od strane pretpostavljamo registrirane udruge i uvažavajući humanitarni karakter manifestacije, Vijeće MO Poljanice mišljenja je da je o navedenom događanju trebalo biti obaviješteno Vijeće Mjesnog odbora Poljanice, a i Vijeće Gradske četvrti Gornja Dubrava.
Vijeće stoga smatra da je kod buduće organizacije ovakvog skupa potrebno obavijestiti Vijeće MO na području kojeg  se manifestacija odvija.
Završeno u 20,00 sati.
KLASA: 024-08/24-003/1426
URBROJ: 251-13-11-5/009-24-2
U  Zagrebu, 08. srpnja 2024.
Zapisnik sastavila: Jadranka Milivojević
Zapisnik tehnički i administrativno 
obradila: Sandra Šukunda

               Predsjednica

Vijeća Mjesnog odbora Poljanice 






              Vesna Kotarac
    

